-----------------------------------------------------------------------
  11. ฐานะการเงินและผลการดำเนินงาน

  -----------------------------------------------------------------------

1.  ข้อมูลทางการเงินโดยสรุป

[TABLE]

งบการเงินรวมของ บริษัท เพรซิเดนท์ เบเกอรี่ จำกัด (มหาชน)

  ( หน่วย : ล้านบาท )

[]

[]

  งบกำไรขาดทุน สำหรับปี สิ้นสุดวันที่ 31 ธันวาคม

(หน่วย : ล้านบาท)

[]

  งบกระแสเงินสด สำหรับปี สิ้นสุดวันที่ 31 ธันวาคม

  (หน่วย : ล้านบาท)

[]

  งบกระแสเงินสด สำหรับปี สิ้นสุดวันที่ 31 ธันวาคม (ต่อ)

  (หน่วย : ล้านบาท)

[]

  อัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัท

[]

2.   คำอธิบายและการวิเคราะห์ฐานะการเงินและผลการดำเนินงาน

1. ผลการดำเนินงานที่ผ่านมา

ในปี 2552 จากภาวะเศรษฐกิจโลกที่หดตัวลงอย่างรุนแรง
จึงส่งผลให้เศรษฐกิจของประเทศไทยโดยรวมชะลอตัวลงผู้บริโภคในประทศมีกำลังซื้อลดลง
มีผลกระทบต่อยอดขายของบริษัทเช่นกัน ซึ่งผลการดำเนินงานสำหรับปี สิ้นสุดวันที่ 31 ธันวาคม
2552 ของบริษัท มีกำไรสุทธิ 509.90 ล้านบาท เพิ่มขึ้นร้อยละ 27.59 จากปี 2551
โดยเป็นผลมาจากปัจจัยดังต่อไปนี้

 รายได้จากการขาย

รายได้จากขายรวมในปี 2552 และ 2551 จำนวน 3,912.74 ล้านบาท และ 3,632.24
ล้านบาท ตามลำดับ คิดเป็นอัตราเติบโตร้อยละ 7.72 สาเหตุมาจากปริมาณการขายสินค้าที่เพิ่มขึ้น
โดยมีผลจากการขยายหน่วยขายในธุรกิจค้าส่งทั้งในเขตกรุงเทพฯ ปริมณฑล และต่างจังหวัดเพิ่มขึ้น
ทำให้สินค้าเข้าถึงผู้บริโภคได้มากขึ้น ในด้านผลิตภัณฑ์ มีการพัฒนาผลิตภัณฑ์อย่างต่อเนื่อง
โดยได้ออกผลิตภัณฑ์ใหม่เพื่อเพิ่มความหลากหลายให้กับผู้บริโภค
และจากการจัดกิจกรรมส่งเสริมการขาย การโฆษณาตามสื่อต่างๆอย่างต่อเนื่อง
เพื่อให้สินค้าเป็นที่รู้จัก และเพื่อกระตุ้นยอดขาย ให้เพิ่มขึ้น

เมื่อแยกวิเคราะห์ยอดขายตามประเภทสินค้า โดยเปรียบเทียบกับปีก่อน
พบว่าสินค้าในธุรกิจเบเกอรี่ค้าส่ง ได้แก่ ขนมปังชนิดแผ่น
ขนมปังสำหรับแฮมเบอร์เกอร์และสำหรับฮอทดอก และขนมปังพร้อมทาน มีสัดส่วนยอดขายร้อยละ
90.15 ของรายได้จากการขาย เพิ่มขึ้นร้อยละ 8.17 ธุรกิจเบเกอรี่ค้าปลีก
มีสัดส่วนยอดขายร้อยละ 3.52 เพิ่มขึ้นร้อยละ 9.19 เนื่องจากเปิดสาขาร้านเดลิย่าได้เพิ่มขึ้น
ในส่วนธุรกิจฟาสต์ฟู้ด และร้านอาหาร มีสัดส่วนยอดขายร้อยละ 6.32 ของรายได้จากการขาย
เพิ่มขึ้นร้อยละ 5.52 และธุรกิจส่งออก มีสัดส่วนยอดขายร้อยละ 0.01 ลดลงร้อยละ 96.78
เนื่องจากมียอดสั่งซื้อจากประเทศญี่ปุ่นลดลงอย่างมาก

รายได้อื่นในปี 2552 มีจำนวน 7.99 ล้านบาท ลดลงจากปีก่อน 10.63 ล้านบาท
เนื่องจากดอกเบี้ยเงินฝากลดลงเพราะนำเงินฝากไปชำระค่าเครื่องจักรและค่าก่อสร้างโรงงานใหม่

ต้นทุนขาย

ต้นทุนขายของบริษัท เท่ากับ 2,389.52 ล้านบาท เพิ่มขึ้น 75.21 ล้านบาท หรือเพิ่มขึ้นร้อยละ
3.25 สาเหตุจากเมื่อไตรมาสที่ 2 ปี2552 โรงงานแห่งใหม่ที่นิคมอุตสาหกรรมบางชัน
เริ่มเปิดสายการผลิต ทรัพย์สินถาวรได้โอนขึ้นทะเบียนทรัพย์สิน จึงทำให้ค่าเสื่อมราคาเพิ่มขึ้น
ในส่วนของวัตถุดิบหลักที่ใช้ในการผลิตได้ปรับราคาลงบ้าง
ทำให้สัดส่วนต้นทุนขายต่อรายได้จากการขายอยู่ที่ร้อยละ 61.07 ลดลงเมื่อเปรียบเทียบกับปีก่อน
และมีอัตรากำไรขั้นต้น ร้อยละ 38.93 เพิ่มขึ้นเมื่อเปรียบเทียบกับปี2551 ซึ่งอยู่ที่ร้อยละ 36.28

  ค่าใช้จ่ายในการขายและบริหาร

ค่าใช้จ่ายในการขาย เท่ากับ 532.40 ล้านบาท ค่าใช้จ่ายในการบริหาร เท่ากับ 334 ล้านบาท
เพิ่มขึ้น 26.50 ล้านบาท และ 30.22 ล้านบาท ตามลำดับ เมื่อเปรียบเทียบกับปีก่อน
เพิ่มขึ้นร้อยละ 5.24 และ ร้อยละ 9.95 ตามลำดับ
ค่าใช้จ่ายที่เพิ่มส่วนใหญ่มาจากค่าตอบแทนพนักงาน ค่าโฆษณาและส่งเสริมการขาย ซึ่งในปี 2552
บริษัทเน้นด้านโฆษณามากขึ้นเพื่อให้สินค้าเป็นที่รู้จักแพร่หลายและเพื่อเพิ่มยอดขาย
อย่างไรก็ดีบริษัทได้ควบคุมค่าใช้จ่าย เพื่อให้การบริหารงานเป็นไปอย่างมีประสิทธิภาพยิ่งขึ้น

  กำไรสุทธิ

สำหรับปีสิ้นสุดวันที่ 31 ธันวาคม 2552 บริษัทมีส่วนแบ่งกำไรจากเงินลงทุนในการร่วมค้า
โดยแสดงในงบกำไรขาดทุนตามวิธีส่วนได้เสีย จำนวน 2.16 ล้านบาท เพิ่มขึ้นเพราะเมื่อปี2551
เริ่มเปิดดำเนินงานเพียงเดือนเดียว อัตรากำไรของบริษัทอยู่ที่ร้อยละ 13.01 ของรายได้รวม
มีอัตราเพิ่มขึ้นร้อยละ 2.07 จากปีก่อน และมีกำไรต่อหุ้นขั้นพื้นฐาน 11.33 บาท

อัตราผลตอบแทนผู้ถือหุ้น

อัตราผลตอบแทนผู้ถือหุ้น ในปีนี้อยู่ที่ร้อยละ 22.82 เพิ่มขึ้นจากปีก่อน เนื่องจากกำไรสุทธิสูงขึ้น
โดยในปี2552 บริษัทมีเงินปันผลจ่าย จำนวน 241.65 ล้านบาท
จ่ายจากผลการดำเนินงานครึ่งปีหลังของปี 2551 ( 1 กรกฎาคม 2551 – 31 ธันวาคม 2551 )
จำนวน 129.15 ล้านบาท และเงินปันผลระหว่างกาลสำหรับปี 2552 ( 1 มกราคม 2552 – 30
มิถุนายน 2552 ) จำนวน 112.50 ล้านบาท เมื่อเปรียบเทียบกับปีก่อนจ่ายเพิ่มขึ้น 80.1 ล้านบาท
หรือเพิ่มขึ้นร้อยละ 49.58

บริษัท มีนโยบายจ่ายเงินปันผล ไม่ต่ำกว่าร้อยละ 50 ของกำไรสุทธิหลังหักภาษีเงินได้
และหลังหักสำรองตามกฎหมาย โดยการจ่ายเงินปันผลดังกล่าวอาจมีการเปลี่ยนแปลงได้
ขึ้นอยู่กับผลการดำเนินงาน ฐานะการเงิน และแผนงานการลงทุนของบริษัท

  2.ฐานะการเงิน

สินทรัพย์

ณ วันที่ 31 ธันวาคม 2552 สินทรัพย์มีมูลค่ารวมทั้งสิ้น 3,157.28 ล้านบาท เพิ่มขึ้นจากสิ้นปี 2551
จำนวน 177.96 ล้านบาท หรือเพิ่มขึ้นร้อยละ 5.97
ประกอบด้วยสินทรัพย์หมุนเวียนและสินทรัพย์ไม่หมุนเวียนดังนี้

สินทรัพย์หมุนเวียน ณ วันที่ 31 ธันวาคม 2552 มีมูลค่า 665.91 ล้านบาท คิดเป็นร้อยละ 21.09
ของสินทรัพย์รวม ลดลงจากปีก่อน จำนวน 46.89 ล้านบาท หรือลดลงร้อยละ 6.58 เป็นผลมาจาก
การลดลงของเงินสดและรายการเทียบเท่าเงินสด จำนวน 66.50 ล้านบาท หรือลดลงร้อยละ
43.62 เมื่อเปรียบเทียบกับปีก่อน
เนื่องจากการชำระค่าก่อสร้างอาคารโรงงานและเครื่องจักรที่โรงงานบางชัน
ในส่วนลูกหนี้การค้าสุทธิ เพิ่มขึ้นจากปีก่อน จำนวน 25.42 ล้านบาท หรือเพิ่มขึ้นร้อยละ 5.95
เนื่องจากยอดขายเชื่อเพิ่มขึ้น

สินทรัพย์ไม่หมุนเวียน ณ วันที่ 31 ธันวาคม 2552 มีมูลค่า 2,491.37 ล้านบาท คิดเป็นร้อยละ
78.91 ของสินทรัพย์รวม เพิ่มขึ้นจากปีก่อน จำนวน 224.85 ล้านบาท หรือเพิ่มขึ้นร้อยละ 9.92
เนื่องจาก ที่ดิน อาคาร และอุปกรณ์ จำนวน 2,473.73 ล้านบาท คิดเป็นร้อยละ 78.35
ของสินทรัพย์รวม เพิ่มขึ้นจำนวน 245.05 ล้านบาท หรือเพิ่มขึ้นร้อยละ 11 สาเหตุจากค่าอาคาร
และค่าเครื่องจักรของโรงงานบางชัน ส่วนเงินจ่ายล่วงหน้าค่าก่อสร้างและค่าซื้อสินทรัพย์
ลดลงจำนวน 23.12 ล้านบาท หรือลดลงร้อยละ100
เนื่องจากงานก่อสร้างโรงงานใหม่เสร็จเรียบร้อยแล้ว

สภาพคล่อง

สำหรับปีสิ้นสุด วันที่ 31 ธันวาคม 2552 บริษัทมีกระแสเงินสดสุทธิลดลง จำนวน 66.51 ล้านบาท
เนื่องจากเป็นเงินสดสุทธิใช้ไปในกิจกรรมลงทุน 618.77 ล้านบาท
จากการจ่ายค่าก่อสร้างอาคารโรงงานใหม่และ ค่าเครื่องจักร ที่นิคมอุตสาหกรรมบางชัน
และเงินสดสุทธิใช้ไปในกิจกรรมจัดหาเงิน 234.33 ล้านบาท โดยการจ่ายเงินปันผล 241.65
ล้านบาท และจ่ายหนี้สินตามสัญญาเช่าการเงิน ในการซื้อรถยนต์โดยการทำLeasing จำนวน
39.88 ล้านบาท ในขณะที่มีเงินสดสุทธิได้มาจากกิจกรรมดำเนินงาน 786.60 ล้านบาท
ซึ่งมีผลมาจากกำไรจากการดำเนินงานที่เป็นเงินสด 928.56 ล้านบาท

อัตราส่วนสภาพคล่อง บริษัทยังคงมีส่วนสภาพคล่องที่ดี โดยมี อัตราส่วนสภาพคล่อง 1.06 เท่า
อัตราส่วนสภาพคล่องหมุนเร็ว 0.86 เท่า และ อัตราส่วนสภาพคล่องกระแสเงินสด 1.13 เท่า
ในส่วนระยะเวลาเก็บหนี้อยู่ที่ 41 วัน ซึ่งโดยเฉลี่ยสัดส่วนยอดขายของบริษัทจะประกอบด้วย
ยอดขายเชื่อร้อยละ 67 ยอดขายสดร้อยละ 33 ของยอดขายรวม
และบริษัทได้สำรองค่าเผื่อหนี้สงสัยจะสูญในปี 2552 จำนวน 0.01 ล้านบาท ซึ่งอยู่ระดับต่ำ ทั้งนี้ ณ
วันที่ 31 ธันวาคม 2552 บริษัทไม่มีลูกหนี้ค้างนานเกิน 90 วัน
ในส่วนของอัตราการหมุนเวียนเจ้าหนี้การค้า 6 เท่า ใกล้เคียงกับปีก่อน
และระยะเวลาชำระหนี้เฉลี่ย 56 วัน ทำให้บริษัทมีรอบหมุนเวียนเงินสด (Cash Cycle ) 14 วัน

แหล่งที่มาของเงินทุน

 หนี้สินรวม

ณ วันที่ 31 ธันวาคม 2552 มีหนี้สินรวม จำนวน 788.82 ล้านบาท คิดเป็นร้อยละ 24.98
ของหนี้สินและส่วนของผู้ถือหุ้น ลดลงจากวันสิ้นปี2551 จำนวน 90.28 ล้านบาท หรือลดลงร้อยละ
10.27 โดยหนี้สินหมุนเวียนลดลง จำนวน 144.66 ล้านบาท ส่วนใหญ่มาจากเจ้าหนี้การค้าลดลง
53.73 ล้านบาท และเจ้าหนี้อื่นลดลง 121.07 ล้านบาท เป็นเจ้าหนี้ประเภทค่าเครื่องจักรที่ลดลง
หนี้สินไม่หมุนเวียนเพิ่มขึ้น 54.38 ล้านบาท มาจากหนี้สินสัญญาเช่าการเงิน (Leasing )
ในการซื้อรถยนต์เพื่อใช้ขนส่งสินค้า และเงินกู้ยืมระยะยาวจากกรรมการและพนักงาน

 ส่วนของผู้ถือหุ้น

 ณ วันที่ 31 ธันวาคม 2552 ส่วนของผู้ถือหุ้นมีจำนวน 2,368.46 ล้านบาท คิดเป็นสัดส่วนร้อยละ 75.02 ของหนี้สินและส่วนของผู้ถือหุ้น เพิ่มขึ้นจากสิ้นปี 2551 เนื่องจากกำไรสะสมที่ยังไม่ได้จัดสรรเพิ่มขึ้น 268.24 ล้านบาท หรือเพิ่มขึ้นร้อยละ 28.82 เป็นผลมาจากผลประกอบการของบริษัท มีกำไรสุทธิ 509.90 ล้านบาท ส่วนของผู้ถือหุ้นที่ลดลง ในปี 2552 เนื่องจากการจ่ายเงินปันผล บริษัทมีมูลค่าตามบัญชี ปี 2552 และปี 2551 เท่ากับ 52.63 บาทต่อหุ้น และ 46.67 บาทต่อหุ้น ตามลำดับ 

 ความเหมาะสมของโครงสร้างเงินทุน

อัตราส่วนของหนี้สินต่อส่วนของผู้ถือหุ้น 0.33 เท่า ซึ่งอยู่ในระดับต่ำตลอด 3 ปี
อัตราส่วนความสามารถในการชำระดอกเบี้ย 103.05 เท่า
แสดงว่าบริษัทมีกำไรจากการดำเนินงานเพียงพอที่จะจ่ายดอกเบี้ย ซึ่งแสดงให้เห็นถึงเสถียรภาพ
ของโครงสร้างเงินทุนของบริษัทและความสามารถในการชำระหนี้ของบริษัท

 3. ค่าตอบแทนของผู้สอบบัญชี

(1) ค่าตอบแทนจากการสอบบัญชี (audit fee)

บริษัทจ่ายค่าตอบแทนการสอบบัญชี ให้แก่

  - ผู้สอบบัญชีของบริษัท ในปี 2552 มีจำนวนเงินรวม 990,000 บาท

(2) ค่าบริการอื่น (non-audit-fee)

 บริษัทจ่ายค่าตอบแทนของงานบริการอื่น ในปี 2552 ประกอบด้วย 

 1. ค่าตรวจสังเกตุการณ์ทำลายสินค้าคงเหลือ ให้แก่ ผู้สอบบัญชีของบริษัท 

 มีจำนวนเงินรวม 20,000 บาท 

 2. ตรวจสอบเพื่อวัตถุประสงค์เฉพาะ – ตรวจสอบตามเงื่อนไข ของบัตรส่งเสริมที่กำหนดโดย

 สำนักงานคณะกรรมการส่งเสริมการลงทุน รวม 2 สิทธิบัตร เป็นจำนวนเงินรวม 220,000 บาท